Домік Чэхава

Домік Чэхава — дзяржаўны мэмарыяльны музэй, месьціцца ў Таганрогу ў невялікім фліґелі (вул. Чэхава, 69), у якім нарадзіўся Антон Чэхаў. Гісторыя Пабудова фліґеля адносіцца да 1850 року. Пабудаваны з глінабітнае цэґлы, атынкаваны, выбелены. Плошча будынка складае 30,5 м². Зьмесцаваны на тэрыторыі былога домаўласьніцтва таганроскага купца А. Д. Гнутава. У тыя часы тут знаходзіліся 3 невялікія фліґелі, карэтная адрына і дзяржбудынкі. Купец 3 ґільдыі П. Е. Чэхаў жыў зь сям’ёю ў гэтым фліґелі з канца 1859 па сакавік 1861 року. Па ўсёй бачнасьці, Паўла Чэхава прыцягнуў да гэтага фліґеля сходны кошт за арэнду, а таксама — блізкасьць да Пятроўскае плошчы, дзе яму прыналежала бакалейная крама. Менавіта тут 29 студзеня 1860 року нарадзіўся трэці сын Чэхавых, Антон, будучы вялікі пісьменьнік. Гісторыя стварэньня музэю Да пяцідзесяцігодзьдзя з дня нараджэньня Чэхава, у 1910 годзе, па ініцыятыве Яўгена Гаршына, брата пісьменьніка, на сьцяне будынка зьявілася мэмарыяльная дошка. Гаршын жа быў ініцыятарам стварэньня ў хатцы сталага музэю. У студзені 1910 року Міхаіл Андрэеў-Туркін дакладаў на пасяджэньні Чэхаўскага гуртку, што места вырашыла пачакаць з купляю з прычыны надмерна высокага кошту, пытанай уладальніцаю сп. Каваленка. Па ацэнцы места месца гэтае каштавала 4500—5000 рублёў, а Каваленка запытвала 10 000 рублёў. Рашэньне пра куплю было прынятае ў 1916 годзе, але потам яшчэ чатыры рокі знаходзілася на мескім балянсе як будучы музэй, будынак здаваўся для жыцьця прыватных асобаў. У 1921 годзе над спусьцелым фліґелем на грамадзкіх пачатках узялі шэфства два таганроскія настаўнікі, Алена Кузьменка й Фёдар Губа. Алена Кузьменка, пасяліўшыся ўлетку 1921 року ў гэтым двары, выявіла на запушчаным фліґелі мэмарыяльную дошку. Кузьменка і Губа абшмаравалі хатку глінай, пабялілі сьцены, падфарбавалі аканіцы. Пазнаўшы пра задумку стварыць музэй, пацягнуліся ў двор людзі, чые лёсы нейкім чынам перасякаліся зь сям’ёю Чэхава. Перадалі ў сход ґімназічны табель з адзнакамі Чэхава, яго складаньні, карціну напісаную братам Мікалаем. Вырабілі нават копію посуднага начыньня, каб запоўніць пусты кухонны закутак. У 1926 годзе каля будынка ўпершыню заквітнелі флянсы вішнёвых дрэваў, высаджаных на грошы месрады. Тады ж адкрылася першая музэйная экспазыцыя, што ілюструе таганроскі пэрыяд жыцьця Антона Паўлавіча. Губа і Кузьменка сумяшчалі абавязкі экскурсаводаў і нагляднікаў музэю. Крыніцы Вонкавыя спасылкі Домік Чэхава — сховішча мультымэдыйных матэрыялаў Домик Чехова на сайте «Памятники Дона» Домик Чехова, современные фото